Hippothoé (dcéra Pelia)

Hippothoé alebo Hippothoa (starogr. Ἱπποθόη – Hippothoé, ) je v gréckej mytológii dcéra iólskeho kráľa Pelia a jeho manželky Filomachy (podľa inej verzie AnaxibieApollodoros, Kronika, 1,9,10.).

Keď prišiel Iasón z ďalekej Kolchidy, kde získal zlaté rúno, otec Hippothoy Pelias mu aj napriek tomu, že splnil danú úlohu, odmietol odovzdať vládu v Iólku. Iáson sa mu za to rozhodol pomstiť.Apollodoros, Kronika, 1,9,27. Jeho manželka mocná čarodejnica Médeia mu najprv svojimi kúzlami omladila  jeho staručkého Aisóna, ktorý sa obával, že sa nedožije dňa, kedy sa v Iólku vráti vláda do rúk právoplatného dediča. Keď to videla Hippothoé a jej sestry Pelopeia, Peisidiké a Alkéstis, požiadali Médeiu, aby omladila aj ich otca. Ľstivá Médeia len na to čakala a samozrejme súhlasila, sestry naviedla aby svojho otca v spánku zranili a Médeia, ktorá mu následne mala vliať do žíl omladzovaciu tekutinu, to neurobila, ale namiesto toho mu vrazila do hrdla nôž, potom ho pokrájala na kusy a hodila do medeného kotla s vriacim odvarom. Potom čarami prikúzlila voz ťahaný okrídlenými drakmi, na ktorom s výsmechom odletela. Nešťastná Hippothoé a jej sestry následne od hrôzy zošaleli (podľa inej verzie ušliHyginus, Fabulae 24.).

Po smrti Pelia sa však Iasón vládcom v Iólku aj tak nestal. Moc prevzal Peliov syn Akastos, ktorý Iasóna a Médeiu okamžite z krajiny vyhnal.

 Referencie a bibliografia 

Kategória:Postavy gréckej mytológie